ΓΡΑΠΤΗ ΕΡΩΤΗΣΗ E-0499/03

υποβολή: Ria Oomen-Ruijten (PPE-DE)και Erik Meijer (GUE/NGL) προς την Επιτροπή

(21 Φεβρουαρίου 2003)

Θέμα: Περιβαλλοντικοί στόχοι για τον Ρήνο ποταμό

Στην από 3ης Ιουνίου 2002 απάντησή της στη Γραπτή Ερώτηση E-1128/02(1) του κ. Erik Meijer (GUE/NGL), η κυρία Wallstrm δηλώνει ότι η Επιτροπή είναι της άποψης ότι ηπάρχουσα συμφωνία για τον Ρήνο και η εφαρμογή της οδηγίας-πλαίσιο για τα ύδατα σε στενή συνεργασία με όλες τις παρόχθιες χώρες θα εξασφαλίσουν την επίτευξη των περιβαλλοντικών στόχων για τον Ρήνο ποταμό, τόσο σε ό,τι αφορά την προστασία του περιβάλλοντος όσο και τη χρήση τωνδάτων για την παραγωγή πόσιμου νερού.

Αυτή η δήλωση γεννά τα ακόλουθα ερωτήματα:

1. Συμφωνεί η Επιτροπή ότι τα μέτρα που αναφέρονται στην οδηγία πλαίσιο για τα ύδατα (2000/60/ΕΚ(2)) για την ικανοποίηση των διατάξεων του άρθρου 7 της ως άνω οδηγίας, περιλαμβανομένων των μέτρων για την εξασφάλιση της ποιότητας του νερού, έτσι ώστε να μειωθεί το επίπεδο επεξεργασίας καθαρισμού που απαιτείται για την παραγωγή πόσιμου ύδατος, σημαίνουν ότι οι προσπάθειες καθαρισμού των εταιρειώνδάτων θα μειωθούν αντί να αυξηθούν·

2. Συμφωνεί η Επιτροπή, ως εκπρόσωπος της Ένωσης στη Διεθνή Σύμβαση για την Προστασία του Ρήνου, με τον αποκαλούμενο Zielvorgabe [στόχο] της Διεθνούς Επιτροπής για την Προστασία του Ρήνου, με τη θέσπιση, δηλαδή, της τιμής 0,1 g/l για την ουσία isoproturon ως μέγιστη τιμή εντοπισμού της εν λόγω ουσίας στα ύδατα του Ρήνου·

3. Το Κοινοβούλιο και το Συμβούλιο θέσπισαν τον Νοέμβριο του 2001 έναν κατάλογο ουσιών προτεραιότητας. Για τις ουσίες αυτές θα πρέπει να θεσπιστούν, μεταξύ άλλων, και πρότυπα σχετικά με την ποιότητα τωνδάτων. Μία από τις επικίνδυνες ουσίες προς αξιολόγηση είναι η ουσία isoproturon, η οποία ευθύνεται για την παύση των λήψεων ύδατος για την παραγωγή πόσιμου νερού στις Κάτω Χώρες, που ανέφερε ο κ. Meijer. Πώς προτίθεται να συμπεριλάβει η Επιτροπή τον ως άνω Zielvorgabe στη διαμόρφωση προτύπων για την ουσία isoproturon;

4. Σε περίπτωση που η Επιτροπή δεν συμπεριλάβει τον ως άνω Zielvorgabe στη διαμόρφωση προτύπων, πώς προτίθεται να συμπεριλάβει η Επιτροπή τη σημασία της λήψης πόσιμου ύδατος από επιφανειακά ύδατα στη διαμόρφωση προτύπων για την ουσία isoproturon;

5. Η Επιτροπή, στην απάντησή της προς την ερώτηση του κ. Meijer αναφέρει ότι το πρόβλημα μπορεί να αντιμετωπισθεί με την ορθή εφαρμογή της οδηγίας 91/414/ΕΟΚ(3). Γνωρίζει η Επιτροπή ότι τα κριτήρια που περιλαμβάνονται στις ενιαίες αρχές για την λήψη πόσιμου ύδατος από επιφανειακά ύδατα δεν εφαρμόζονται προς το παρόν από κανένα κράτος μέλος κατά την αξιολόγηση των αποδεκτών επιπέδων περιεκτικότητας σε φυτοφάρμακα γενικά και στην ουσία isoproturon ειδικότερα, και ότι η κατάσταση ενθαρρύνεται από διάφορα κράτη μέλη με την απουσία κατευθυντήριας γραμμής σχετικά με έναν τέτοιο έλεγχο·

6. Είναι διατεθειμένη η Επιτροπή να διαμορφώσει βραχυπρόθεσμα μία τέτοια κατευθυντήρια γραμμή (guidance document), προκειμένου να εξαλείψει αυτό το πρόβλημα κατά την εφαρμογή της αξιολόγησης των αποδεκτών επιπέδων περιεκτικότητας σε φυτοφάρμακα·

(1) ΕΕ C 277 E της 14.11.2002, σελ. 150.

(2) ΕΕ L 327 της 22.12.2000, σελ. 1.

(3) ΕΕ L 230 της 19.8.1991, σελ. 1.

Απάντηση της κας. Wallstrm εξ ονόματος της Επιτροπής

(14 Απριλίου 2003)

1. Η Οδηγία-πλαίσιο για το νερό (Οδηγία 2000/60/ΕΚ του Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής τωνδάτων(1)), θέτει ως βασικό στόχο τηνποχρέωση να επιτευχθεί/ διατηρηθεί η καλή ποιότητα όλων τωνδάτων. Επιπλέον, αποδίδει ιδιαίτερη προσοχή και θεσπίζει συγκεκριμένεςποχρεώσεις αναφορικά με τα ύδατα που προορίζονται για συγκεκριμένη χρήση, όπως για τις απολήψεις πόσιμου νερού ή για ύδατα κολύμβησης. Η οδηγία για το πόσιμο νερό, (οδηγία 98/83/ΕΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης(2)), διασφαλίζει την καλή ποιότητα πόσιμου νερού στη βρύση του καταναλωτή. Ενώ σήμερα το πόσιμο νερό έχει την απαιτούμενη ποιότητα μόνο εφόσονποστεί προωθημένη επεξεργασία, η επίτευξη των στόχων ποιότητας που ορίζονται από την Οδηγία-πλαίσιο για το νερό, αναμένεται να οδηγήσει σε ποιοτική αναβάθμιση του νερού που προορίζεται για παροχή πόσιμου νερού, και επιπλέον στη μείωση του βαθμού επεξεργασίας καθαρισμού στην παραγωγή πόσιμου νερού. Τα ως άνω, θα καταστήσουν τηνδροδότηση περισσότερο βιώσιμη μέσω της περικοπής του κανονικού κόστους καθαρισμού τωνδάτων.

2.-4. Οι συμπεράσματα της Διεθνούς Σύμβασης για την Προστασία του Ρήνου συνιστούν συστάσεις για το εν λόγω ποτάμι σύμφωνα με το Διεθνές Δίκαιο, και, ως τέτοιες αποτέλεσαν αντικείμενο συμφωνίας από τα συμβαλλόμενα στη Σύμβαση μέρη συμπεριλαμβανομένης της Ένωσης. Σύμφωνα με την Οδηγία-πλαίσιο για το νερό (άρθρο 16, παράγραφος 7), ορίζονται πρότυπα ποιότητας σε κοινοτικό επίπεδο που θα αφορούν στις συγκεντρώσεις ουσιών προτεραιότητας για όλα τα επιφανειακά ύδατα, τα οποία θα είναι δεσμευτικά από νομικής απόψεως και εφαρμοστέα. Η Επιτροπή αξιολογεί όλες τις διαθέσιμες πληροφορίες, περιλαμβανομένων των δεδομένων και της πείρας από την περίπτωση της λεκάνης απορροής του ποταμού Ρήνου, και τις συμπληρώνει με επιπρόσθετες μελέτες και με ολοκληρωμένες διαβουλεύσεις με τα ενδιαφερόμενα μέρη (άρθρο 16.5). Η ολοκλήρωση της ως άνω αξιολόγησης θα αποτελέσει τη βάση των προτάσεων της Επιτροπής προς το Κοινοβούλιο και το Συμβούλιο για συγκεκριμένα μέτρα για την καταπολέμηση της ρύπανσης που προέρχεται από επιμέρους ρύπους. Επιμέρους ουσίες όπως είναι το Isoproturon, ή ομάδες ρύπων που ενέχουν σημαντικό κίνδυνο για τοδάτινο περιβάλλον ή διαμέσου της απόρριψής τους στοδάτινο περιβάλλον, περιλαμβανομένων των κινδύνων για ύδατα που προορίζονται για παραγωγή πόσιμου νερού, θα εξεταστούν ως προς τη διαχείριση του κινδύνου. Τέτοιου είδους μέτρα θα αποτελέσουν περιβαλλοντικά πρότυπα ποιότητας για ουσίες προτεραιότητας, με σκοπόψηλά επίπεδα προστασίας. Επιπλέον, με την εφαρμογή συνδυασμένης προσέγγισης, θα προταθούν μέτρα ελέγχου των εκπομπών των ουσιών προτεραιότητας, ώστε να διασφαλιστεί η προοδευτική μείωση της απόρριψής τους στο νερό, ενώ η Επιτροπή θα προτείνει την σταδιακή εξάλειψη των απορρίψεων, εκπομπών και διαρροών των επικίνδυνων ουσιών προτεραιότητας. Στην περίπτωση του Isoproturon, δεν έχει ολοκληρωθεί η επανεξέταση, για την ταξινόμησή του, ως επικίνδυνης ή μη επικίνδυνης ουσίας.

5. Η Επιτροπή δε γνωρίζει, αν το κριτήριο που περιλαμβάνεται στις ενιαίες αρχές για την άντληση πόσιμου νερού από τα επιφανειακά ύδατα, δηλαδή τα επιφανειακά ύδατα που χρησιμοποιούνται για την άντληση πόσιμου νερού, πρέπει να είναι σύμμορφο με τις διατάξεις της οδηγίας 75/440/ΕΟΚ του Συμβουλίου της 16ης Ιουνίου 1975 περί της απαιτουμένης ποιότητας τωνδάτων επιφάνειας που προορίζονται για την παραγωγή ποσίμου ύδατος στα κράτη μέλη(3), καθώς η ως άνω δεν εφαρμόζεται από κανένα κράτος μέλος κατά τη διαδικασία αξιολόγησης για τη χορήγηση αδείας για τα εν γένει φυτοφάρμακα. Συνεπώς, δεν είναι ενήμερη για την αιτιολόγηση των κρατών μελών ως προς την σκοπούμενη μη συμμόρφωσή τους. Η οδηγία 2002/18/ΕΚ της Επιτροπής, της 22ης Φεβρουαρίου 2002 για την τροποποίηση του Παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθεί η ουσία Isoproturon, ως δραστική ουσία(4), που περιελάμβανε το Isoproturon στο Παράρτημα Ι της οδηγίας 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(5) ορίζει την 1η Ιανουαρίου 2007 ως προθεσμία για την εκ μέρους των κρατών μελών τροποποίηση ή να αφαίρεση αδείας για τα φυτοπροστατευτικά προϊόντα που περιέχουν Isoproturon, βάσει των αξιολογήσεων που διενεργήθηκαν με γνώμονα τις ενιαίες αρχές. Πιθανώς είναι νωρίς για να συναχθεί συμπέρασμα, στην παρούσα φάση, για τη συμμόρφωση ή μη των κρατών μελών με τις διατάξεις της οδηγίας για το Isoproturon.

6. Η Επιτροπή δεν προτίθεται να συντάξει έγγραφο κατευθύνσεων αναφορικά με την εφαρμογή της οδηγίας 91/414/ΕΟΚ, για δύο λόγους. Κατά πρώτον, διότι η Επιτροπή εκτιμά ότι δεν συντρέχει λόγος σύνταξης ενός εγγράφου κατευθύνσεων στην παρούσα φάση, καθώς δεν είναι ενήμερη για τυχόν μη εφαρμογή της οδηγίας 75/440/ΕΟΚ αναφορικά με τα φυτοπροστατευτικά προϊόντα και άλλα φυτοφάρμακα. Κατά δεύτερο λόγο, διότι δεδομένης της σαφήνειας της οδηγίας 75/440/ΕΟΚ, δεν είναι προφανής η προστιθέμενη αξία ενός εγγράφου κατευθύνσεων στο παρόν στάδιο. Εφόσον προκύψει τέτοια ανάγκη, στα πλαίσια της κατάργησης της οδηγίας 75/440/ΕΟΚ και της εφαρμογής της οδηγίας 2000/60/ΕΚ, μπορεί να επανεξεταστεί το ζήτημα της κατάρτισης ενός εγγράφου κατευθύνσεων.

(1) ΕΕ L 327 της 22.12.2000.

(2) ΕΕ L 330 της 5.12.1998.

(3) ΕΕ L 194 της 25.7.1975.

(4) ΕΕ L 55 της 26.2.2002.

(5) ΕΕ L 230 της 19.8.1991.